
      ОТНОСНО: Приемане на Наредба за изменение и допълнение на Наредба № 9 за определянето и администрирането на местните такси и цени на услуги 
 

УВАЖАЕМА Г-ЖО ПРЕДСЕДАТЕЛ,
            УВАЖАЕМИ ДАМИ И ГОСПОДА OБЩИНСКИ СЪВЕТНИЦИ,
            Едно от правомощията на общинските съвети е да издава наредби, с които да урежда съобразно нормативни актове от по-висока степен неуредените в тях обществени отношения с местно значение /аргумент от чл.8 от Закона за нормативните актове/. Наредбата е нормативен акт, който се издава за прилагане на отделни разпоредби или подразделения на нормативен акт от по-висока степен /аргумент от чл.7, ал.2 от Закона за нормативните актове/. На основание чл. 9 от Закона за местните данъци и такси, Общинския съвет е приел Наредба за определянето и администрирането на местните такси и цени на услуги на територията на Община Кнежа. Чрез предоставяне на услуги на физически и юридически лица, Общината реализира своите социална и стопанска политика. В предвид непрекъснатите промени на инфлационния индекс и честите промени в нормативните уредби, предлагам Проект на Наредба за изменение и допълнение на Наредба № 9 за определянето и администрирането на местните такси и цени на услуги на територията на Община Кнежа. 
            В Глава трета, чл. 52, ал.2, т.34 от Наредбата са регламентирани услугите, които предоставя и/или извършва общината на физическите и юридически лица и съответните за това цени. С оглед посоченото по-горе се налага да се извършат промени в Наредбата, изразяващи се в актуализиране на цените на услугите, отнасящи се до временното съхранение на строителни отпадъци и земни маса с характер на неопасни отпадъци, генерирани при ремонтни дейности от домакинствата. Този факт се налага с оглед динамичните икономически промени към днешна дата, поради настъпили множество  процеси, свързани с висока инфлация, увеличение на горива, ел.енергия и нарастване на цените услуги.
             Съобразно принципа на децентрализация, чрез своята данъчна политика местните органи на власт трябва да стават все по-самостоятелни и самоиздържащи се. Общините следва сами да определят рамката на приходите си и да съумяват да финансират разходите си по предоставяне на различни дейности и услуги в интерес на общността.
                            
              Мотивите за приемане на Наредба за изменение и допълнение на Наредба №9 за определянето и администрирането на местните такси и цени на услуги са следните:
              Един от основните мотиви за предлагането изменение на размера на таксите е да се постигне обезпечаване на дейноститте и разходите, които се извършват за предоставяне на съответната услуга.   
              Местните такси и цени на услуги формират средно 35% от собствените приходи и по своята същност са финансови вземания за извършване на услуга или за предоставена възможност за получаване на услуга. Общинският съвет приема наредба за определянето и администрирането на местните такси и цени на услуги.
	   Стойността на всяка услуга е формирана при спазване на принципите, посочени в чл.8 от Закона за местните данъци и такси /ЗМДТ/ и цели възстановяване на пълните разходи за извършване на услугата.
              Основните принципи при определяне размера на таксите са: възстановяване на пълните разходи на общината по предоставяне на услугата; създаване на условия за разширяване на услугите и повишаване на качеството им; постигане на по-голяма справедливост.
             Основната цел, която се преследва с предложения проект е да се създадат условия за разширяване на предлаганата услуга и повишаване на нейното качество.  
               При изработването на проекта на Наредба за изменение и допълнение на Наредба № 9 за определянето и администрирането на местните такси и цени на услуги са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност, в аспекти, както следва:
1. Необходимост - изменението е обусловено от настъпилите промени в разходите, свързани с предоставянето на услугата. Действащият размер на цената на услугата е определен при различни икономически условия и към настоящия момент не отразява в достатъчна степен реалните разходи за осигуряване на услугата. Обуславящо значение за актуализирането на размера е осигуряване на устойчиво, качествено и ефективно предоставяне на услугата.
2. Обоснованост - предложението на Наредба за изменение и допълнение на Наредба № 9 за определянето и администрирането на местните такси и цена на услуги обосновава всички технически, организационни и икономически процеси по мотивите за инициираната промяна.
3. Предвидимост - целяната промяна не е самоцел, нито спекулативна, тя цели осигуряване на предвидимост, както за гражданите, така и за обезпечаване на необходимите ресурси по предоставяне на услугата. Изменението на цената въз основа на обективни и измерими разходи създава по-голяма яснота, относно размера на дължимата цена и позволява своевременно планиране на разходите, свързани с временното съхранение на строителни отпадъци, генерирани при ремонтни дейности от домакинствата.
4. Откритост - предложеното изменение се основава на принципите за откритост и прозрачност при определяне на размера на цената на услугата. Необходимостта от промяната и причините за увеличаването на цената на услугата е ясно изложено и обосновано въз основа на обективни икономически показатели и реално извършени разходи. Информацията относно действащия и предложения нов размер на местната такса, както и основанието за нейната промяна, се представя по начин, който позволява на заинтересованите лица да се запознят със съдържанието и да изложат своите становища и предложения. Предложената промяна е публична и проследима, като се осигурява възможност за участие на заинтересованите лица в процедурата по нейното приемане. По този начин се гарантира прозрачност както относно необходимостта от увеличението, така и относно неговото финансово и икономическо обосноваване.
5. Съгласуваност - предложеното изменение е съобразено с действащото законодателство и динамичните икономически и социални процеси.
6. Субсидиарност - с предложението за промяна се уреждат въпроси изцяло в компетентността на общинските съвети, които следва да бъдат уредени на местно ниво, и които по никакъв начин не противоречат на акт от по-висока степен.
7. Пропорционалност - увеличението е съобразено с небходимостта от постигане на баланс между размера на разходите по предоставяне на услуга и финансовото натоварване на потребителите. Размерът на увеличението е определен въз основа на обективни и относими разходи, и е ограничен до необходимото ниво за осигуряване на необходимото обезпечение. Предложената промяна не надхвърля необходимото за постигане на поставената цел - осигуряване на достатъчно финансово съответствие между предлаганата услуга, действителните разходи и заплащаната цена. По този начин се гарантира, че финансовата тежест за гражданите е съобразена с реалната стойност на услугата и че увеличението е разумно, необходимо и съразмерно с настъпилото изменение на рзходите.
8. Стабилност - предложеното увеличение на таксата за предоставяне на услуга има за цел да осигури финансова стабилност при предоставяне на услугата и устойчивост на необходимия ресурс за нейното обезпечаване. Актуализирането на цената съобразно реалните разходи създава условия за по-предвидимо финансово планиране и за поддържане на необходимия технически и материален ресурс.

 Целите, които се поставят с предложения проект и очаквани резултати, са свързани с усъвършенстване на подзаконовата нормативна база на Община Кнежа в съответствие с нормативните и обществено – икономическите промени в страната.
            Настоящият проект също така цели да обезпечи разходите, които се извършват от Община Кнежа при спазване на принципите за откритост, публичност и граждански контрол върху дейността на местните власти, конкретно при определяне размера на дължимата такса за временно съхрание на строителни отпадъци и земни маси с характер на неопасни отпадъци.
              Това ще доведе в цялост да бъдат уредени обществените отношения от местно значение и увеличаване приходите в общинския бюджет. Целта е увеличение на средствата на община Кнежа чрез оптимизиране на таксите и цените на услугите до ниво покриване разходите за тяхното извършване и създаване на условия за разширяване на предлаганите услуги и повишаване на тяното качество.

               Очаквани резултати от прилагането, включително финансовите, са:
· Актуализиране на нормативната база, отнасяща се до предлаганите местни услуги и техните такси и цени.
· Възстановяване на пълните разходи на Община Кнежа по предоставяните услуги.
· Създаване на условия за разширяване на предлаганите услуги и повишаване на тяхното качество.
· Постигане на по-голяма справедливост при определяне и заплащане на местните такси.
· Яснота и пълнота на подзаконовата нормативна уредба при определянето и дължимостта на местните такси и цени на услуги.
· Ефективно разпределение на общинските ресурси чрез определяне на адекватни такси и цени на услуги.
· Подобряване процесите по предоставяне на услуги и качеството на обслужване на гражданите, юридическите лица и организациите.
· Осъществяване на по-добри резултати и по-ефективен контрол върху определянето и администрирането на местните такси и цени на услуги.
·  Постигане на по-висок ръст на приходите от услуги, предоставяни на граждани и стопански организации, предвид икономическата обстановка в страната към момента на изготвяне на проекта.

       
          Финансовите и други средства, необходими за прилагане на предложения проект няма да са свързани с изразходване на допълнителни финансови средства от бюджета на общината, както и с допълнителни човешки ресурси.

Анализ на съответствие с правото на Европейския съюз.
           Предлаганият проект на Наредба за изменение и допълнение на Наредба № 9 за определянето и администрирането на местните такси и цени на услуги е подзаконов нормативен акт, издаван от Общински съвет – гр. Кнежа, в рамките на неговата компетентност, делегирана му от закона /аргумент от чл.8 от Закона за нормативните актове/, поради което съответствието му с правото на Европейския съюз е предопределено от Европейската харта за местното самоуправление, Европейската харта за регионално развитие, както и с директивите на Европейската общност, свързани с тази материя.      
             
             В законоустановения срок за становища и препоръки от заинтересовани лица по проекта на настоящата наредба е постъпило едно Предложение от 12.10.2026 г. на Портала за обществени консултации, поддържан от Министерски съвет от страна на Даниел Топалов, който прави следните бележки и предложения:
             1. Услугата по т.34 и т.35 е услуга с цена по чл.6, ал.2 от ЗМДТ, а проектът я нарича „такса“.
             Разпоредба § 2 и § 3 от проекта  (чл.52, ал.2, т.34 и т.35 – временно съхранение на строителни отпадъци и земни маси от ремонтни дейности на домакинствата).
             Чл.52 от наредбата е в главата за цените на услугите и започва с думите „Общинският съвет определя следните услуги и цени на тях“; мотивите също говорят за „актуализиране на цените на услугите“. Временното съхранение на строителни отпадъци не е сред изчерпателно изброените местни такси по чл.6, ал.1 от ЗВДТ, поради което за него общинският съвет „определя цена“ (чл.6, ал.2 ЗМДТ). Таксите и цените имат различен правен режим, а наименованието в акта трябва да съответства на действителното основание.
             Предложение № 1. В § 2 и § 3 от проекта (в т.34 и т.35 на чл.52, ал.2) думите „се заплаща такса в размер на“ се заменят с „се заплаща цена в размер на“.
             След обсъждане на направеното предложение, считаме за законосъобразно, настоящето да бъде прието. Мотивите ни за това са следните: съгласно разпоредбата на чл.6, ал.2 от Закона за местните данъци и такси /ЗМДТ/, „за всички услуги и права, включително по ал.3, предоставяни от общината, с изключение на тези по ал.1, общинският съвет определя цена.“ Предложеното изменение не е сред тези, изброени в ал.1 на чл.6, като приложното му поле попада в хипотезата на ал.2 и вместо „се заплаща такса в размер на“, се заменя със „се заплаща цена в размер на…“.
             2.  Мотивите не посочват действащия размер и процента на увеличението.
[bookmark: _GoBack]             В настоящия случай считаме препоръката за приложима. С оглед на което, в допълнение правим следното пояснение - при извършен сравнителен анализ на приходите и разходите от съответната услуга, се установи, че увеличението на разходите за период 01-09.2026 г. е в размер на 256,92 %, в сравнение с период 01-09.2025 г. В това число влизат разходи за транспорт и депониране на отпадъците. Приходите от съответната услуга, изчислени за същия период, покриват едва 41,15 %  от разходите. В тази връзка се предприема увеличение на цената на услугата.
             3. Общинските наредби не се „обнародват“ на интернет страница, а се разгласяват.
             Разпоредба: § 4 от проекта (новият § 20 от преходните и заключителни разпоредби – влизане в сила).
             Текстът „влиза в сила три дни след обнародването й на интернет страницата на Община Кнежа“ ползва термин, който за общинските актове не се прилага: по чл.78, ал.2 и 3 АПК нормативните административни актове на общинските съвети не се обнародват в „Държавен вестник“, а се разгласяват; по чл.22, ал.2 ЗМСМА разгласяването е и чрез интернет страницата на общината. С неточния термин началният момент на действието остава неясен (чл.9, ал.1 ЗНА).
              Предложение № 3. В § 4 от проекта думите „три дни след обнародването й на интернет страницата на Община Кнежа“ се заменят с „три дни след разгласяването й на интернет страницата на Община Кнежа по реда на чл.22, ал.2 от Закона за местното самоуправление и местната администрация“. 
             След обсъждане на предложение № 3, считаме, че е законосъобразно да бъде извършена предложената промяна. Мотивите ни затова са следните: съгласно разпоредбите на чл. 78, ал.3 от АПК, законодателят е предвидил, че „нормативните административни актове на общинските съвети се разгласяват чрез местните печатни издания или по друг подходящ начин“. При стеснително тълкуване на цитираната правна норма, нормотворецът е използвал думата „разгласяват“. Друг аргумент в подкрепа на това твърдение откриваме и в чл. 37, ал.3 от Закона за нормативните актове /ЗНА/, съгласно който „Нормативните актове на общинските съвети се обнародват в печата или се разгласяват по друг начин на територията на общината.“ и чл. 22, ал.2, изречение първо от Закона за местното самоуправление и местната администрация /ЗМСМА/  - „Актовете на общинския съвет се разгласяват на населението на общината в срока по ал. 1 чрез средствата за масово осведомяване, чрез интернет страницата на общинския съвет или на общината и по друг подходящ начин, определен в правилника по чл. 21, ал. 3.“
            4.  Номерът „нов § 20“ вече е зает. 
            Разпоредба: § 4 от проекта.
            В първия блок преходни и заключителни разпоредби на Наредба № 9 вече има § 20 (нов – 30.01.2014 г.), а във втория блок (към изменението, прието с Решение № 110 по Протокол № 12 от 31.03.2016 г.) - §§ 1-19, като по консолидирания текст към консултация № 11782-К с изменението от ноември 2025 г. е създаден и § 20. Ново § 20 ще дублира  съществуващ номер. Проблемът отпада, ако разпоредбата за влизане в сила бъде собствена заключителна разпоредба на изменящата наредба, без да се вписва в преходните и заключителните разпоредби на изменяната.
            Предложение № 4. Текстът на § 4 се заменя със следния: § 4. Наредбата влиза в сила три дни след разгласяването й на интернет страницата на Община Кнежа по реда на чл.22, ал.2 от Закона за местното самоуправление и местната администрация.“
            Във връзка с горното, считаме и че посленото предложение е релевантно да бъде обсъдено и взето под внимание, избягвайки всякакви дублажи и неточности. В проекта на решение по-долу е даден проект на изменение, продиктуван от направеното предложение. Съображенията ми затова са следните: съгласно Указ № 883 от 24.04.1974 г. за прилагане на Закона за нормативните актове, издаден от Председателя на Държавния съвет на Народна Република България, актуален и днес, всеки проект на нормативен акт следва строго определен строеж, като „Преходните и заключителните разпоредби се обособяват в самостоятелно подразделение след допълнителните разпоредби. Номерацията на включените в тях параграфи следва номерацията на допълнителните разпоредби.“  /арг. от чл. 33 от Указ № 883 от 24.04.1974 г. за прилагане на Закона за нормативните актове/.
            По повод направените технически бележки от страна на Даниел Топалов, считаме същите за относими и всичките са съобразени с предложения проект на решение по-долу.
            
         
               С оглед гореизложеното и на основание чл.21, ал.1, т.7 и ал.2 във връзка с чл.22, ал.2 и ал.4 от Закона за местното самоуправление и местната администрация /ЗМСМА/, чл.9 от Закона за местните данъци и такси /ЗМДТ/ във връзка с чл. 76, ал.3 и чл.77 във връзка с чл. 79 от Административно-процесуалния кодекс /АПК/ и чл.8, чл.26, ал.2, ал.3 и ал.4, предл.2 и чл. 28 от Закона за нормативните актове /ЗНА/, предлагам на Общинския съвет да приеме следните

Р Е Ш Е Н И Я:

1. Общински съвет-Кнежа приема Наредба за изменение и допълнение на Наредба №9 за определянето и администрирането на местните такси и цени на услуги, както следва:
 § 1. Изменя се чл.3, ал.1 по следния начин: ,, Размерът на местните такси и цени на услуги се определя в евро и при спазване принципите, определени в Закона за местните данъци и такси. Местните такси са прости и пропорционални и се заплащат в брой в касата на ,,Местни данъци и такси‘‘  на Общинска администрация или безкасово по съответната банкова сметка.‘‘
 §. 2.  Разпоредбата на чл.52, ал.2, т.34 се изменя, както следва: „За временно съхранение на строителни отпадъци и земни маси с характер на неопасни отпадъци, генерирани при ремонтни дейности от домакинствата, се заплаща цена в размер на 50,00 € /петдесет евро/ за превозно средство до 12 т.“.
     § 3.  Разпоредбата на чл. 52, ал.2, т.35 се изменя, както следва: „За временно съхранение на строителни отпадъци и земни маси с характер на неопасни отпадъци, генерирани при ремонтни дейности от домакинствата, се заплаща цена в размер на 80,00 € /осемдесет евро/ за превозно средство над 12 т. “.
     § 4. Създава се нов § 21 от Преходните и Заключителни разпоредби към Наредба за изменение на Наредба №9 за определянето и администрирането на местните такси и цени на услуги е изменена и допълнена с Решение №…… по Протокол №……………. на Общински съвет - Кнежа и влиза в сила три дни след разгласяването й на интернет страницата на Община Кнежа по реда на чл.22, ал.2 от Закона за местното самоуправление и местната администрация.
        Настоящото решение подлежи на обжалване в 14 - дневен срок от обявяването му пред Административен съд - Плевен по реда на Административнопроцесуалния кодекс /АПК/. 





ИЛИЙЧО ЛАЧОВСКИ,
Кмет на Община Кнежа

